udubule pantsi kwezimeko zokuba ama Ngesi adliwe ngohlobo olungatetekiyo yimidaka. Agqweswe nge 79 runs ne 11 wickets. Noko ke abafundi boziqwalaselela ngezantsi ukuma kwabadlali. Benjenje ke :—

LOVEDALE EUROPEAN C. C.

|  |  |  |  |  |
| --- | --- | --- | --- | --- |
| *First Innings.* | *Second Innings.* | | | |
| Morris b Dlambulo ... | 0 | b Dlambulo |  | 0 |
| Delaney b Thomas c Mlungwana ... | 4 | b Xinishe |  | 0 |
| Robertson run out ... | 19 | b Xinishe |  | 1 |
| Wiltshire b Dlambulo | 1 | b Xinishe |  | 0 |
| Glass b Dlambulo | 0 | b Dlambulo |  | 0 |
| Price b Thomas | 0 | b Dlambulo |  | 0 |
| Searle b Thomas | 0 | b Dlambulo |  | 0 |
| Fisher run out | 1 | not out |  | 6 |
| Cumming b Dlambulo | 0 | b Xinishe |  | 1 |
| Hives run out | 4 | b Dlambulo |  | 3 |
| Seeber not out | 1 | b Dlambulo |  | 3 |
| Extras | 2 | Extras |  | 8 |
|  | 32 |  |  | 22 |
|  |  |  |  | 32 |
|  |  | Grand Total | | 54 |
| BROTHERLY UNITY C. | | C. |  |  |
| S. Pama b Wiltshire |  | ... 18 |  |  |
| S. Mlungwana b Searle | c Hives | ... 1 |  |  |
| M. Zuma b Hives |  | ... 27 |  |  |
| G. Hoko b Searle |  | ... 4 |  |  |
| A. Thomas b Searle c Robertson ... 0 | | |  |  |
| I. Dlambulo b Hives c | Wiltshire ... 29 | |  |  |
| S. T. Konongo b Wiltshire | | ... 9 |  |  |
| J. Ntshona not out |  | ... 10 |  |  |
| M. Xinishe b Hives c Delaney | | ... 2 |  |  |
| L. Langa b Hives |  | ... 5 |  |  |
| Z. Matika b Hives c Delaney .. | | ... 0 |  |  |
| Extras ... |  | ... 28 |  |  |

Total 133

IZINTO NGEZINTO.

Ingqakaqa.—Kuvakala ukuba ingqakaqa seliye yema nge Bloemfontein nelama Bechuana, nakuba noko ingekayi kufika e Thaba Nchu.

Ezase Wynberg.—Siva ukuba umncedisi we Mantyi welo (Assist. Magistrate), usinde ebefunwa ukuqekezwa intloko. Lomntu ubefuna ukwenza eso senzo, yindoda ebite i Mantyi leyo yayifumana inetyala yakuba ibimangalelwe, ite ke, indoda leyo, ngomsindo, sakuwa isigwebo yaseliqubula intsimbi, yati ib’isiti ngelayo mayihehelele entloko, kanti i Mantyi ibonile yasel’ itsiba kumnyango obusemva kwayo.

U Cetywayo.—Kuvakala ukuba lenkosi namhla ayiseko nakuba ingabulawanga mpi, kodwa ate amagqira akuyikangela abona ukuba ibulawa buhlungu bentliziyo.

Umlilo e Middleburg.—E Middleburg ngamhla utile ukumka komhla, liti elakona, kwavakala isikalo somlilo, kanti ke sesinye sezitola; kute noko weyiswayo umlilo kanti noko impahla yona seligqibele. Kutiwa impahla etshileyo ibingangenisa i £500.

Isicoto.—Kula macala angapakati kusand’ ukuwa isi- cotokazi esikulu kunene, esitsho kwazinkomo zigusha yayi- miqiko, kutshiwo kambe ukuxelwa.

Isela lo Mlungu.—Kuko e Komani u Mlungu osand’ ukumangalelwa ngokuba. Lendoda ibisand’ ukufika ivela ngala macala ase Monti, apa ke iqeshe umhlaba. Ite lendoda ngexeshana lingepi yabonakala ihluma, baye bona abamelwane bekala ngokubelwa. Iqube yakuba lento bada abamelwane bakalaza ; ite ke indoda le ngokuranelwa, kwatatwa amayolisa amabini aqatywa imbola, aza ke aya kufuna umsebenzi kwindoda leyo. Kungekabi kade lamadoda eqeshiwe aide ayibamba indoda le iguqula imibalo yegusha ezisixenxe ebisandukuziba. Asikeva nto ke ngetyala elo.

“ Izikolobo.” —Kumadodana akowetu afuna imisebenzi singati ayakufumana indaba eziyolileyo kwibala lezaziso. Ezindawo bezingafanele kuhlala futi zingenabantu ngezi mini umsebenzi unqabe kangaka.

Isikolo sase Edendale e Natal.—Kwintlanganiso yabafundisi base Wesile ebise Durban e Natal ekupeleni kuka January u Rev E. Nuttall ufunde ingxelo yesemnari emi kulomzi ayongameleyo. Indawo abebekangele kuzo

ngonyaka odluleyo zine : (1) Ukwaka isikolo sokufundisela udodana oluntsundu, ngokukodwa abafundisi bentsapo nabashumayeli: (2) ukwaka isikolo sokufundisela intombi: (3) ukwandisa isikolo sentsapo yomzi : (4) ukwaka indlu yetitshala. Intloko yokuqala neyesitatu sezikangelelwe ukugqitywa, imali ecitelwe kuzo yi £2500.

Icebo.—Yenza nokuba yintonina oyitandayo, kodwa yiba nento oyenzayo, uyenze ngoku papamileyo nangoku kuteleyo. Lesesha, ncokola, dlala, cinga, ngenisa incwadi entloko—into omawuyindwebele kukuba ingqondo yako izale, uzenzile ezizinto akuyi kufuna nto yokuzalisa uvuyo Iwako.

Kubabaleli.—Kuseko amanene ati xa asibalelayo anga- wabeki amagama awo nakuba ngaba sazeke engakangelelwe ukuba ashicilelwe. Sinencwadi ezilolohlobo. Wonke obalela incwadi e *Sigidimini* makalixele igama lake elizeleyo, aze alixele elona amakabizwe ngalo.

INCWADI ZABA BALELI.

UKUQUKUMBELA KUKA MR. RADAS.

Nkosi Mhleli we*-Sigidimi.* Nkosi yam ndincede undifakele lamazwana am kwelo pepa lamanene. Ndifuna ukugqiba ngale nteto yam no Mr. B. B. Kota, andisayi kubuye ndibale ngayo. Ndifun’ ukubekiselela kwinteto ka Rev. D. Malgas. Into embi yile yokuba engayivisisanga inteto yam, wati endaweni yokundibonisa ukuposisa kwam njengemfanelo wesuka wagxeka, wati ekugxekeni kwake wateta indawo endingabekiselele kuzo mna ukuti umoya uyamquba umntu ngokumdlwengula. Andisiso isidenge esinjengoko u Mr. Malgas acinga ngako. Ndingati ukuba ndiyayicaza eyam inteto indawo ingasweleka e *Sigidimini.* Mandenze impawana ezingafezekile. Iti eyam inteto umntu unokushukunyiswa ngumoya ka Tixo usuke umtumele emsebenzini afanele ukwenza wona, nokuba kukusliumayela kwabanye abantu kuba u Tixo usebenze izinto ezinkulu ezintliziyweni, atike atande ukuxela kwabanye ubukulu, nobulungisa, notando luka Tixo. Lelozwi ke siti umntu uqutywa ngumoya kungekuko ukudlwengulwa. U Filipi waqutywa or watunywa ngumoya ukuya kushumayela kwindoda enkulu yase Tiyopiya (Tzenzo viii. 29). U Petrosi waqutywa ngumoya ukuba aye kushumayela kwindoda enkulu yase Kesariya (Izenzo x. 19—20). Enye indawo akuko mntu ungatshoyo ukuti uluvo lobuntu lungumoya ka Tixo, kuba uluvo lobuntu yinto ekoblakeleyo, alwazani nezinto zika Tixo. Kanjalo umntu engena kushumayela ilizwi lika Tixo ngoluvo Iwake, ngapandle kokuba kungene umoya ka Tixo entliziyweni uze usebenze uluvo lomntu. Okunye akuko mntu ungatshoya ukuti u Yesu uyinkosi kupela ngomoya oyingcwele (I. Korinte xii. 3). Okunye bendingazi mna ukuba i kerike ngekerike zahlulwe kukuba ezinye zicingela ukuba uluvo lobuntu lungumoya ka Tixo, bendisiba mna nakuba kuko i kerike nge kerike nje i Nkosi inye, inike amabandla ayo imisebenzi ngemisebenzi yokupatwa kobukosi bayo. Enye into bendingazi ukuba ezintombazana ziyageza, ngummangaliso ukuba abantu abagezayo batete ngelizwi lika Tixo ngohlobo lokubakude kukolwe abantu, kanjalo zinconywe umsebenzi wazo ngabantu. Enye into andazi ukuba u Mr. Malgas uyayiqondana lento ikukugxeka umoya oyingcwele kuba uti mna ndigxeka umoya oyingcwele, utabate ilizwi elatetwa yi Nkosi kubantu abakulu ababe namagama adumileyo eyati iNkosi yakusebenza imimangaliso yokupilisa nokukupa i demoni ebantwini ngamandla omoya oyingcwele bati ezizinto uzisebenza ngo Satana u Belezebube inkosiye dimoni ukuze ke inkosi itete elilizwi lokugxeka umoya oyingcwele. Mnake ndaye ndibonisa u Mr. B. B. Kota, into engasetyenzwa ngamandla omoya oyingcwele entliziyweni yomntu, nakomncinane kuba nabancinane bayanikwa amandla okumdumisa u Tixo. Oko i Nkosi yaya kungena e Yerusaleme bayidumisa abakulu nabancinane ngeli culo : “ Hosana kuye unyana ka Davide.’' Kwati xa babe sebete cwaka abakulu etempileni, babe zingisile abancinane ngokudumisa. Bayawa ngenwa ngumsindo, nomona, neratshi abapakamileyo bati kuyo i Nkosi, “ Uyayivana into abayitetayo aba ?” Ewe, anizange nileseshena ukuti: Ngomlomo wentsana nabanyayo umisile udumiso, (Mateyu xxi. 9-15-16). Nokuba abantu abakulu bebengati cwaka u Tixo akangebaswele abangashumayela udumo Iwake nakwabancinane. Liyinyaniso ilizwi lesilumko “ Ulunya luyamfamekisa amehlo esilumko.” Yiyipina indawo yokugxeka umoya oyingcwele kulamzwi? Mandiyeke xola nkosi yam Mhleli, Ndim

A. Radas.

Heald Town, 19 January,. 1881.

[Ngale nteto ngati u Mr. Radas uyiminyele yonke into ebibangwa. Siyetemba ukuba u Mr. Kota no Rev. Mr. Malgas abasakupika nenteto kodwa seboxola ukuba abe okwenyaniso uqukumbele u Mr. Radas.— Editor *Sigidimi.]*